CELEX: 62016CN0629
Language: bg
Date: 2016-12-07 00:00:00
Title: Дело C-629/16: Преюдициално запитване от Verwaltungsgerichtshof (Австрия), постъпило на 7 декември 2016 г. — CX

3.4.2017   
            
            
               BG
            
            
               Официален вестник на Европейския съюз
            
            
               C 104/26
            
         Преюдициално запитване от Verwaltungsgerichtshof (Австрия), постъпило на 7 декември 2016 г. — CX
   (Дело C-629/16)
   (2017/C 104/38)
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: CX
   
      Ответник: Bezirkshauptmannschaft Schärding
   
      Преюдициален въпрос
   
   Допуска ли правото на Съюза, и конкретно Споразумението за асоцииране между Европейската икономическа общност и Турция (64/733/ЕИО) (ОВ L 217, 29.12.1964 г., стр. 3687/64; Специално издание на български език, 2007 г., глава 11, том 69, стр. 3), Допълнителният протокол към Споразумението за асоцииране (ОВ L 293, 29.12.1972 г., стр. 3; Специално издание на български език, 2007 г., глава 1, том 69, стр. 19) и Решение № 1/95 на Съвета за асоцииране ЕО—Турция от 22 декември 1995 г. за осъществяване на заключителния етап на митническия съюз (96/142/ЕО) (ОВ L 35, 13.2.1996 г., стр. 1; публикувано на български език в ОВ L 13, 17.1.2014 г., стр. 74), национална правна уредба, която предвижда, че предприятията за товарни превози със седалище в Република Турция могат да извършват срещу заплащане международни превози на товари с моторни превозни средства за или през територията на Република Австрия само ако притежават за автомобилите си разрешителни, които се предоставят в рамките на квота, определяна с двустранна спогодба между Австрия и Турция, или ако им е издадено разрешение за случаен превоз на товари, което предполага да е налице значим обществен интерес от този случаен превоз и заявителят да е доказал, че пътуването не може да се избегне с организационни мерки, нито с избора на друг вид превозно средство?